ਐੱਮ. ਡੀ. ਪੱਲਵੀ

Category:Articles with short description
Category:Short description is different from Wikidata
Category:Articles with hCards
ਐੱਮ. ਡੀ. ਪੱਲਵੀ (ਅੰਗ੍ਰੇਜ਼ੀ ਵਿੱਚ ਨਾਮ: M. D. Pallavi), ਜਿਸਨੂੰ ਉਸਦੇ ਵਿਆਹੇ ਹੋਏ ਨਾਮ ਪੱਲਵੀ ਅਰੁਣ ਨਾਲ ਵੀ ਜਾਣਿਆ ਜਾਂਦਾ ਹੈ, ਕਰਨਾਟਕ, ਭਾਰਤ ਦੀ ਇੱਕ ਗਾਇਕਾ ਹੈ। ਉਹ ਇੱਕ ਕੰਨੜ ਸੁਗਮਾ ਸੰਗੀਤਾ ਗਾਇਕਾ, (ਪਲੇਬੈਕ ਗਾਇਕਾ), ਅਤੇ ਟੈਲੀਵਿਜ਼ਨ ਅਦਾਕਾਰਾ ਹੈ। ਉਸਦਾ ਵਿਆਹ ਅਰੁਣ ਨਾਲ ਹੋਇਆ ਹੈ, ਜੋ ਇੱਕ ਪਰਕਸ਼ਨਿਸਟ (ਡਰੱਮ) ਹੈ। ਉਹ ਸੰਗੀਤ ਨਾਟਕ ਅਕਾਦਮੀ ਦੁਆਰਾ ਦਿੱਤੇ ਗਏ 2018 ਉਸਤਾਦ ਬਿਸਮਿੱਲਾ ਖਾਨ ਯੁਵਾ ਪੁਰਸਕਾਰ ਦੀ ਪ੍ਰਾਪਤਕਰਤਾ ਹੈ। ਉਸਨੇ 2006 ਅਤੇ 2007 ਵਿੱਚ 2007 ਦੀ ਫਿਲਮ ਦੁਨੀਆ ਵਿੱਚ ਗਾਏ ਉਸਦੇ ਗੀਤ "ਨੋਦਿਆ ਕਵਾਤੇ ਲਿੰਗਵੇ" ਲਈ ਸਰਵੋਤਮ ਪਲੇਬੈਕ ਗਾਇਕਾ ਲਈ ਕਰਨਾਟਕ ਰਾਜ ਫਿਲਮ ਅਵਾਰਡ ਜਿੱਤੇ।

 ਨਿੱਜੀ ਜੀਵਨ 
ਪੱਲਵੀ ਕਲਾਕਾਰਾਂ ਦੇ ਪਰਿਵਾਰ ਤੋਂ ਆਉਂਦੀ ਹੈ। ਉਸਦੇ ਪੜਦਾਦਾ, ਏ.ਐਨ. ਸੁਬਾਰਾਓ, ਇੱਕ ਪੇਂਟਰ ਸਨ ਅਤੇ ਉਸਨੇ ਬੰਗਲੌਰ ਵਿੱਚ ਕਲਾਮੰਦਿਰ ਸਕੂਲ ਆਫ਼ ਫਾਈਨ ਆਰਟਸ ਦੀ ਸ਼ੁਰੂਆਤ ਕੀਤੀ, ਜੋ ਭਾਰਤ ਵਿੱਚ ਪਹਿਲਾ ਫਾਈਨ ਆਰਟਸ ਸਕੂਲ ਸੀ। ਉਸਦੇ ਦਾਦਾ ਏ ਐਸ ਮੂਰਤੀ ਸਨ ਉਹ ਰੇਡੀਓ ਇਰਾਨਾ ਵਜੋਂ ਜਾਣੇ ਜਾਂਦੇ ਸਨ।

 ਸੰਗੀਤ 
MD ਪੱਲਵੀ ਨੇ ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਦੀ ਸਿਖਲਾਈ ਸ਼ੁਰੂ ਕੀਤੀ, ਅਤੇ ਬਨਾਰਸ ਯੂਨੀਵਰਸਿਟੀ ਤੋਂ ਹਿੰਦੁਸਤਾਨੀ ਸੰਗੀਤ ਵਿੱਚ ਡਿਗਰੀ ਪ੍ਰਾਪਤ ਕੀਤੀ। ਉਸਨੇ ਮੈਸੂਰ ਅਨੰਤਸਵਾਮੀ ਤੋਂ ਸੁਗਮਾ ਸੰਗੀਥਾ ਦੀ ਸਿਖਲਾਈ ਪ੍ਰਾਪਤ ਕੀਤੀ। ਪੱਲਵੀ ਨੇ ਬੰਗਲੌਰ ਵਿੱਚ ਗਵਾਲੀਅਰ ਘਰਾਣੇ ਦੇ ਇੱਕ ਆਗੂ ਰਾਮ ਰਾਓ ਨਾਇਕ ਅਤੇ ਰਾਜਭਾਊ ਸੋਨਟਾਕੇ ਦੇ ਅਧੀਨ ਹਿੰਦੁਸਤਾਨੀ ਵੋਕਲ ਦੀ ਸਿਖਲਾਈ ਪ੍ਰਾਪਤ ਕੀਤੀ ਹੈ।

 ਟੈਲੀਵਿਜ਼ਨ ਅਤੇ ਫਿਲਮ ਐਕਟਿੰਗ 
ਪੱਲਵੀ ਨੇ ਟੈਲੀਵਿਜ਼ਨ ਸ਼ੋਅ ਮਾਯਾਮਰੁਗਾ ਨਾਲ ਟੈਲੀਵਿਜ਼ਨ ਵਿੱਚ ਆਪਣੀ ਸ਼ੁਰੂਆਤ ਕੀਤੀ। ਉਸਨੇ ਪ੍ਰਸਿੱਧ ਕੰਨੜ ਟੈਲੀਵਿਜ਼ਨ ਸ਼ੋਅ ਗਰਵਾ ਵਿੱਚ ਵੀ ਕੰਮ ਕੀਤਾ ਹੈ। ਉਸਨੇ ਆਰੀਆਭੱਟ "ਸਰਬੋਤਮ ਅਭਿਨੇਤਰੀ" ਦਾ ਪੁਰਸਕਾਰ ਜਿੱਤਿਆ। ਉਹ 2003 ਵਿੱਚ ਰਿਲੀਜ਼ ਹੋਈ ਭਾਰਤੀ ਅੰਗਰੇਜ਼ੀ ਭਾਸ਼ਾ ਦੀ ਫਿਲਮ ਸਟੰਬਲ ਵਿੱਚ ਵੀ ਕਾਸਟ ਦੀ ਮੈਂਬਰ ਸੀ। ਇਸ ਫਿਲਮ ਨੇ ਸਾਲ 2002 ਲਈ ਸਰਵੋਤਮ ਅੰਗਰੇਜ਼ੀ ਫਿਲਮ ਸ਼੍ਰੇਣੀ ਵਿੱਚ ਰਾਸ਼ਟਰੀ ਪੁਰਸਕਾਰ ਜਿੱਤਿਆ। ਉਸਨੇ ਨੈਸ਼ਨਲ ਅਵਾਰਡ ਜੇਤੂ ਕੰਨੜ ਫਿਲਮ ਗੁਲਾਬੀ ਟਾਕੀਜ਼ ਵਿੱਚ ਉਮਾਸ਼੍ਰੀ ਨਾਲ ਵੀ ਕੰਮ ਕੀਤਾ।

 ਹਵਾਲੇ 

ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਸ਼੍ਰੇਣੀ:ਜ਼ਿੰਦਾ ਲੋਕ